বিহপুৰীয়া (ইংৰাজীঃ Bihpuria) (বিহপুৰীয়া গাঁও হিচাপেও পৰিচিত) অসমৰ লখিমপুৰ জিলাৰ এখন নগৰ। ১৯৬২ চনতে অসম চৰকাৰৰ দ্বাৰা নগৰ ঘোষিত হোৱা বিহপুৰীয়া নগৰ সমিতিৰ অধীনস্থ অঞ্চলত ১৪টা নগৰ সমিতি ৱাৰ্ড আছে (২০১১ চনৰ তথ্য অনুসৰি)।
বিহপুৰীয়াৰ ভৌগোলিক অৱস্থান হৈছে 27°02′N 93°54′E / 27.03°N 93.90°E / 27.03; 93.90 (অক্ষাংশ আৰু দ্ৰাঘিমাংশ)। [4] সাগৰ পৃষ্ঠৰ পৰা বিহপুৰীয়াৰ গড় উচ্চতা হৈছে 102 মিটাৰ (335 ফুট).
২০০১ চনৰ ভাৰতবৰ্ষৰ লোকপিয়ল[5] অনুসৰি বিহপুৰীয়া নগৰৰ জনসংখ্যা আছিল ১০,৮৬৭। ইয়াৰে পুৰুষৰ শতকৰা হাৰ ৫৭% আৰু মহিলাৰ ৪৭%। বিহপুৰীয়াৰ সাক্ষৰতাৰ হাৰ ৭৭% (পুৰুষৰ সাক্ষৰতাৰ হাৰ ৮২% আৰু মহিলাৰ ৭৩%)। সাক্ষৰতাৰ হাৰ ৰাষ্ট্ৰীয় হাৰ ৫৯। ৫% তকৈ ওপৰত আছিল। সেই একে লোকপিয়লৰ তথ্য অনুসাৰে বিহপুৰীয়াৰ ৬ বছৰৰ তলৰ শিশু মুঠ জনসংখ্যাৰ ১১%।
বিহপুৰীয়া নগৰৰ দাঁতিকাষৰীয়া ঠাইসমূহত বিভিন্ন ধৰণৰ পৌৰাণিক থান আছে। ইয়াৰ ভিতৰত বিহপুৰীয়াৰ বদতিঘাটৰ সমীপত মহাপুৰুষ শংকৰদেৱে এবাৰ পদাৰ্পণ কৰা চাঙিনীথান অৱস্থিত। [7] নগৰৰ সমীপতে পূৱডিক্ৰং পঞ্চায়তৰ অন্তৰ্গত নাহৰআটি গাঁৱত শংকৰদেৱৰ অন্যতম শিষ্য শ্ৰী শ্ৰী অনিৰুদ্ধ দেৱৰ থান অৱস্থিত। এই থানৰ অন্যতম আকৰ্ষণ বিন্দু হৈছে এই থানত থকা বান্দৰ। এই থানৰ উপৰিও ঐতিহাসিক বৃহৎ আকাৰৰ কন্দলী পুখুৰীৰ অন্যতম পৰ্যটন স্থল। পৌৰাণিক মতবাদ অনুসৰি এই পুখুৰীত এখন সোণৰ নাও আছিলি। যিখন নাও ডিক্ৰং নদীয়ে সেই পুখুৰীৰ পাৰ খঢ়হাই সেই সোণৰ নাওখন লৈ যায় আৰু যি স্থানেৰে এই নাওৱে গতি কৰিলে সেই স্থানত এটা জানৰ সৃষ্টি হল। যিটো জান বৰ্তমান নাওজান নামেৰে বিখ্যাত।
↑ 1.0 1.1 1.2 1.3 ধৰ্মেশ্বৰ কটকী (২০২১). বিহপুৰীয়াৰ ইতিবৃত্ত (গ্ৰন্থঃ স্মৃতিগ্ৰন্থ, শতজান, অসম বিজ্ঞান সমিতিৰ ৫৩ সংখ্যক অধিৱেশন, বিহপুৰীয়া). প্ৰকাশক বিহপুৰীয়াঃ সম্পাদনা সমিতি, অসম বিজ্ঞান সমিতিৰ ৫৩ সংখ্যক অধিৱেশন, বিহপুৰীয়া. পৃষ্ঠা. ১৩-১৮.
↑ কিৰণ চন্দ্ৰ গগৈ (২০০৯). বিহপুৰীয়াঃ নামৰ উৎপত্তি আৰু উন্নতিৰ অগ্ৰগতি (গ্ৰন্থঃ লক্ষীমপুৰ দৰ্পণ). প্ৰকাশক উত্তৰ লক্ষীমপুৰঃ অৰিয়েন্ট. পৃষ্ঠা. ৮২-৮৪.
↑ মাণিক চন্দ্ৰ গগৈ (২০১৭). বিহপুৰীয়াঃ নামৰ আদিকথা আৰু স্বাধীনতাৰ প্ৰাক-কালৰ লোহিত ডিক্ৰং অঞ্চলৰ সংক্ষিপ্ত বিৱৰণ (গ্ৰন্থঃ লোহিত প্ৰৱাহ, লোহিত ডিক্ৰং উচ্চতৰ মাধ্যমিক বিদ্যালয়ৰ মহাৰজত জয়ন্তীৰ স্মৃতিগ্ৰন্থ). প্ৰকাশক বিহপুৰীয়াঃ লোহিত ডিক্ৰং উচ্চতৰ মাধ্যমিক বিদ্যালয়, বিহপুৰীয়া. পৃষ্ঠা. ২৫-৩৩.
↑ শ্ৰী হৰিচন্দ্ৰ বৰুৱা, সম্পাদক (২০০১-২০০২). ভাৰতৰ স্বাধীনতা সংগ্ৰামত উঃ লক্ষীমপুৰৰ ভূমিকা. প্ৰকাশক উত্তৰ লক্ষীমপুৰঃ লক্ষীমপুৰ জিলা মুক্তি যুঁজাৰু সন্মিলন, উত্তৰ লক্ষীমপুৰ, অসম. পৃষ্ঠা. ১.
